อาศรมฤาษีเณร ปรับปรุงใหม่รอนักเสี่ยงโชค มาขอ เลขเด็ด หลังหมดโควิด-19
อาศรมฤาษีเณร ธาตุพุทธคุณ ปรับปรุงใหม่รอนักท่องเที่ยวและนักเสี่ยงโชค มาขอ เลขเด็ด หลังหมดโรคระบาดเชื้อไวรัส โควิด-19วันที่ 27 เม.ย.2563 ผู้สื่อข่าวรายงานว่า ที่อาศรมฤาษีเณร ธาตุพุทธคุณ บริเวณริมถนนสายบางปะอิน-บางบัวทอง ใกล้กับศูนย์ศิลปาชีพบางไทร ม.4 ต.โพแตง อ.บางไทร จ.พระนครศรีอยุธยา ได้มีประชาชนเดินทางมากราบไหว้สิ่งศักดิ์สิทธิ์ เช่น ปู่ฤๅษีพรหมเมศ ที่สูง 34 เมตร กุมารเจ้าสัวเฮง โดยได้นำประทัด น้ำแดง ปลาตะเพียน ฟักทอง ของเล่นเด็ก ดอกไม้ ธูป เทียน มากราบไหว้ขอพรเพื่อความเป็นสิริมงคลกับตัวเองและครอบครัวทั้งนี้ เนื่องจากสถานการณ์ปัจจุบันมีการแพร่ระบาดของเชื้อโควิด-19 เป็นวงกว้าง อุปกรณ์ต่างๆ ที่ใช้ในการป้องกันมีราคาสูงขึ้นและหายาก ทางอาศรมฤาษีเณร ธาตุพุทธคุณ มีความห่วงใยประชาชนที่มากราบไหว้สิ่งศักดิ์สิทธิ์ภายในอาศรมจึงได้แจกแมสก์และเจลล้างมือให้ประชาชนทุกท่านที่เดินทางมาอีกทั้ง ทางอาจารย์ฤาษีเณร ธาตุพุทธคุณ ยังได้ปรับปรุงและจัดสร้างสวนญี่ปุ่นขึ้นภายในอาศรม เพื่อให้ประชาชนที่มากราบไหว้สิ่งศักดิ์สิทธิ์ต่างๆ ได้ใช้เป็นที่พักผ่อนและคลายความเครียดจากการสอบถาม นายสุรศักดิ์ ประเสิร์ต อายุ 43 ปี อาศัยอยู่ที่ตำบลคลองสาม อำเภอคลองหลวง จังหวัดปทุมธานี ได้กล่าวว่าตนและครอบครัวเดินทางมากราบไหว้สิ่งศักดิ์สิทธิ์ที่อาศรมเป็นประจำ ในสถานการณ์ที่มีโรคระบาดเช่นนี้ ตนเองได้เดินทางมาขอพรให้พ่อปู่ฤาษีพรหมเมศให้ช่วยตนเองและครอบครัวอยู่รอดปลอดภัย และปราศจากโรคภัยใดๆ.
อาศรมฤาษีเณร ธาตุพุทธคุณ ปรับปรุงใหม่รอนักท่องเที่ยวและนักเสี่ยงโชค มาขอ เลขเด็ด หลังหมดโรคระบาดเชื้อไวรัส โควิด-19
ฤาษีเณร,หวยไทยรัฐ,เลขเด็ด,โควิด-19,โควิดวันนี้,COVID-19,ข่าวทั่วไป